Mis finantseerimist puudutab siis:  1) Üldiselt tippülikooli on finantseerimise mõttes ikkagi mõistlik minna tavalise üliõpilasena (mitte vahetusena), sest tippülikoolid annavad oma tudengitele stipendimid.  2) Vahetusüliõpilasena pead Sa ise leidma stipendiumid mis Sind finantseerivad, välisülikool ei anna stipendiumit vahetusüliõpilasele. Ja Eestist tõenäoliselt ei ole võimalik saada  stipendiumit mis maksaks kinni õppemaksu USA tippülikoolis. Nii et vähemalt bakalaureuseõppes on vist üsna võimatu olla Eestis üliõpilane ja minna vahetusena aastaks näiteks Harvardisse, seda just finantseerimise tõttu.  3) Samas on rikkaid koole ja riike Euroopas, kes saadavad kõik oma tudengid aastaks USA headesse koolidesse vahetuse raames. Vähemalt majanduses. Näiteks Science Po Prantsusmaal bakalaureuse-magistriprogramm. Ja Skandinaavia riigid saadavad oma doktorandid aastaks USA koolidesse.  4) Doktorandina Eesti ülikoolis on suhteliselt lihtne minna aastaks vahetusüliõpilasena Põhjamaade ülikoolidesse, õppemaksu seal ei nõuta ja stipendiumid on suhteliselt lihtsasti kättesaadavad.